রবিবার জন্মদিন প্রধানমন্ত্রী নরেন্দ্র মোদীর। আর সেই দিনই মন্ত্রীদের রাস্তায় নামিয়ে দিচ্ছেন তিনি। 
এই দিনটিকে ‘সেবা দিবস’ হিসেবে পালন করার নির্দেশ দেওয়া হয়েছে মন্ত্রীদের। রবিবার সকাল ১০টা থেকে বেলা ১২টা পর্যন্ত ঝাড়ু হাতে এলাকা পরিষ্কার করতে হবে। এমনকি শৌচালয়ও পরিষ্কার করার নির্দেশ গেছে মন্ত্রীদের কাছে। 
শুধুই মন্ত্রী নন, সাংসদরাও যাতে এই কাজে যুক্ত হন, তার কথাও বলা হয়েছে একটি পাওয়ার পয়েন্ট প্রেজেন্টেশনে। যে প্রেজেন্টেশন মঙ্গলবার মন্ত্রিসভার বৈঠকের পরে মোদীর উপস্থিতিতেই মন্ত্রীদের সামনে রাখা হয়।
একই সঙ্গে মন্ত্রী ও সাংসদদের সতর্ক করে দেওয়া হয়েছে যে, তাঁরা যেন শুধু ফোটো তোলার জন্য ঝাড়ু হাতে রাস্তায় না নামেন। বরং এলাকার মানুষদের উদ্ধুদ্ধ করে তাঁদেরকে নিয়ে এই স্বচ্ছতা অভিযান করেন।

এই বিষয়ে অন্যান্য খবর

মোদী করলেন নোটবাতিল, আর বাংলাদেশ হারিয়ে দিল পাকিস্তানকে, নয়া তথ্য
কেন্দ্রীয় সরকারি কর্মচারীদের মহার্ঘ ভাতা বাড়ল, চাপে পড়লেন মমতা


প্রধানমন্ত্রীর স্বচ্ছ ভারত অভিযানকে এগিয়ে নিয়ে যেতেই এই নির্দেশ দেওয়া হয়েছে দলের মন্ত্রী ও সাংসদদের।
নিজেদের এলাকা ছাড়াও মন্ত্রী-সাংসদরা ইন্ডিয়া গেট বা জুহু বিচের মতো মোট ১৫টি পর্যটনস্থলে এই অভিযানে সামিল হতে পারেন।
প্রধানমন্ত্রীর জন্মদিনে সেবা অনুষ্ঠান পালন করা হলেও দু’দিন আগে তার সূচনা করবেন রাষ্ট্রপতি রামনাথ কোবিন্দ। রাষ্ট্রপতি তাঁর নিজের শহর কানপুরে থেকে এর সূচনা করবেন।
২০১৪ সালে মহাত্মা গাঁধীর জন্মদিনে তিনি স্বচ্ছ ভারত অভিযানের সূচনা করেছিলেন। তিন বছর পরে সেই অভিযানকে নিজের জন্মদিনের সঙ্গে জুড়ে নিলেন।